Oh wow, Christian Bjerre er godt nok scummier end jeg troede:  “Stemningen er ellers god, da Christian Bjerre besøger Kasper Friis på hans værksted i Horsens i februar 2015. -Jeg viser ham jo alt og fortæller ham om håndværket, fortæller ham om stedet og ambitionerne, og hvad vi vil med det her. Han er rigtig interesseret, kigger på tingene og ender med at købe rigtig, rigtig meget forskelligt. Han køber stort set hele vores katalog og spørger ind til, hvad det er, der gør det specielt, hvad vi sælger mest af, og hvordan vi laver det, husker Kasper Friis. Han og hans far har viet deres liv til keramikken og udviklet en særlig teknik, der giver deres kopper, tallerkner og skåle et helt særligt udseende. -Det er en tør glasur, der bliver tilsat en anden glasur, og det er det, der gør, at vi får de blanke og matte elementer. Det er ligesom kernen i vores ting; at du fornemmer de små detaljer og den måde, tingene flyder sammen på. Den teknik fandtes ikke, før vi startede med at gøre det, og der var ikke noget, der lignede det her på markedet, fortæller Kasper Friis.   …Dagen efter besøget på værkstedet i Horsens kører Christian Bjerre til Viborg til et møde med en af Skandinaviens største grossistvirksomheder F&H. Selskabet er en af Danmarks største leverandører til landets isenkræmmere og omsatte sidste år for over én milliard kroner. Fem måneder senere ser Kasper Friis pludselig det, han tror er en af hans tallerkner på et Instagram-opslag fra den kendte ernæringsekspert. -Han skriver nyt stel på vej, og der ser jeg en af mine tallerkener, men da jeg kigger efter, kan jeg godt se, at det ikke er min tallerken, der er på billedet, siger han.”